अनुसन्धान भन्छ, ‘संयुक्त राज्य अमेरिका पनि अरू राष्ट्रभन्दा पछि परेको छ । सन् १९९० मा वयस्क मृत्युदरको सूचीमा ३४ औं स्थान ओगट्न सफल अमेरिका अहिले ४१ औं स्थानमा छ । अमेरिका महिला मृत्युदर ४९ औं र पुरुष मृत्युदरको ४५ औं स्थानमा छ । सूची हेर्दा अमेरिका पश्चिमी युरोपेली मुलुक र निम्न आय भएका चिली, ट्युनिसिया र अल्बानिया आदि मुलुकभन्दा पछि छ ।’ सूचीमा १५ वर्षदेखि ६० वर्षका मानिसको आयुको विषय समेटिएको छ भने विश्वका १ सय ८९ मुलुक समावेश छन् । अध्ययन राष्ट्रपिच्छे गरिएको छ । मानिसको जिन्दगीलाई १५ देखि ६० वर्षबीचको मानेर यही उमेरलाई आधार मान्दै अध्ययन गरिएको छ ।
